En amzer ar bagoù dre lien, ar porzhioù bras evel Brest a oa leun-chouk gant yoloù ha bagoùigoù all o vont hag o tont, noz ha deiz !  Neuze, petra a virje da ijnañ un doare Vogalonga giz Brest (mes hep  klask bezañ par da dud Venezia, evel-just) ?  Ur galv a reomp neuze da yoloù Bantry, Ness, re ar Mor-Bihan ha re an Oded, yoloù dAboville ha yoloù dre roeñvoù Bro-Saoz (Gigs eus Kernev-Veur hag an inizi Sillan).  Gervel a reomp ivez an holl ganodoù telloù pe dredefarzh, ar skloupoù delez, digor pe hanter bontet, Doris, Seil, Aber, Aven, Ilur, Doryplume, Moorskoul...